Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: 1.1. A behozott kőolaj és kőolajtermék biztonsági készletezéséről szóló 1993. évi IL. törvény alapján létrehozott
Paragraph Index: 1324

j) bizottságokat hozhat létre, vagy engedélyezheti létrehozásukat. 6.4. Az igazgatótanács ellátja azon ellenőrzési és értékelési feladatokat, amelyek a részvénytársaságoknál a felügyelő bizottság hatáskörébe tartoznak. E jogkörében a Szövetség munkaszervezetében vizsgálatot tarthat, továbbá külső szakértő (szervezet) részére ellenőrzési megbízást adhat. 6.5. Az igazgatótanács az igazgatótól jelentést kérhet és számára utasítást adhat. 6.6. Az éves beszámolót és a tárgyévi költségvetési javaslatot az igazgatótanács határozattal terjeszti a közgyűlés elé. 6.7. Az igazgatótanács kilenc tagból áll, akik közül három tag kinevezés, míg hat tag választás útján nyeri el tisztségét, három évre. Az igazgatótanácsba az ipari, kereskedelmi és idegenforgalmi miniszter két tagot, a pénzügyminiszter egy tagot nevez ki. 6.8. A közgyűlés a választott igazgatótanácsi tagot visszahívhatja, a ciklus tartamára új tagot választhat. 6.9. Az igazgatótanács saját tagjai közül egyszerű szótöbbséggel választja meg elnökét és annak helyettesét. 6.10. Az igazgatótanács belátása szerint, de legalább évente kétszer tart ülést. Ügyrendjét maga állapítja meg. 6.11. Az igazgatótanács határozatképességéhez legalább hat tag jelenléte szükséges. 6.12. Ha az igazgatótanács ügyrendje nem ír elő meghatározott ügyekben minősített többséget, a tanács egyszerű szótöbbséggel dönt. Szavazategyenlőség esetén az elnök szavazata dönt. 6.13. A határozatok közzétételének és végrehajtásának módját az igazgatótanács maga határozza meg. 6.14. Az igazgatótanács üléseire — tanácskozási joggal — az igazgatót és helyettesét meg kell hívni. 6.15. Az igazgatótanács tagjait titoktartási kötelezettség terheli az üzleti titoknak minősített adatok, illetve információk tekintetében. 1998/54. szám

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes